钦定古今图书集成/明伦汇编/氏族典/第142卷 > 元目辰
## 钦定古今图书集成/明伦汇编/氏族典/第142卷 > 元目辰

按《魏书宜都王传》：“宜都王目辰，桓帝之后也。初以羽
林郎从太祖南伐，至江。高宗即位，以劳累迁侍中、尚
书左仆射，封南平公。乙浑之谋乱也，目辰与兄郁议
欲杀浑，事泄被诛，目辰逃隐得免。显祖传位，有定策
勋。高祖即位，迁司徒，封宜都王，除雍州刺史，镇长安。
目辰性亢直耿介，不为朋党，朝臣咸惮之。然好财利”，
在州政以贿成，有罪伏法，爵除。